EkBass/fiwiki-20250220-pages-articles huggingface dataset:
Carl Gerhard Hising

Carl Gerhard Hising (22. elokuuta 1782 Pori – 9. syyskuuta 1844 Helsinki) oli suomalainen senaattori, todellinen valtioneuvos ja laamanni. Hisingin vanhemmat olivat rykmentinmajoitusmestari Mikael Hising (1741–1808) ja Johanna Elisabet Sacklén. Hän pääsi ylioppilaaksi 1798 ja suoritti Turun akatemiassa tuomarintutkinnon 1800. Hising sai varatuomarin arvon 1803 ja hänestä tuli molempien oikeuksien kunniatohtori 1840. Hising oli Vaasan hovioikeudessa kanslistina 1803–1806, ylimääräisenä viskaalina 1806–1807, varakanneviskaalina 1807–1808 ja apujäsenenä 1808–1811. Hisingistä tuli Korsholman eteläisen tuomiokunnan tuomari 1811 ja samana vuonna viranvaihdon kautta Korsholman pohjoisen tuomiokunnan tuomari. Hän sai laamannin arvonimen 1819 ja hän oli 1819–1822 Suomen senaatissa prokuraattorin apulaisena. Hisng oli senaatin oikeusosastolla senaattorina 1822–1844 ja samalla Karjalan laamannikunnan laamannina 1833–1844. Hänestä tuli valtioneuvos 1829 ja todellinen valtioneuvos 1836. Hising oli naimisissa 1811 Anna Maria Fleegen (k. 1821) kanssa tämän toisessa avioliitossa ja vuodesta 1826 Charlotta Vilhelmina Rotkirchin kanssa. Luettu 16.7.2015. == Lähteet == Luokka:Suomalaiset juristit Luokka:Suomalaiset virkamiehet Luokka:Suomalaiset senaattorit Luokka:Vuonna 1782 syntyneet Luokka:Vuonna 1844 kuolleet
Väärän henkilötiedon antaminen

Väärän henkilötiedon antaminen on Suomessa rikos. Siihen syyllistyy, jos ilmoittaa virkamiehelle tahallaan väärän nimen tai muun henkilötiedon tai käyttää jonkun muun henkilöllisyyspapereita. Väärän henkilötiedon antamisesta tuomitaan rikoslain mukaan sakkoon tai vankeuteen enintään kuudeksi kuukaudeksi. ==Lähteet== Luokka:Rikokset
Yvan Quénin

Yvan Quénin (1. maaliskuuta 1920 Monaco – heinäkuu 2009) oli ranskalainen koripalloilija. Quénin kuului Ranskan olympiahopeaa Lontoon kesäolympialaisissa 1948 saavuttaneeseen joukkueeseen.Olympics at Sports- Reference.comarchive.fiba.com == Lähteet == * Yvan Quénin Bio, Stats and Results Olympics at Sports-Reference.com * Profiili archive.fiba.com === Viitteet === Luokka:Ranskalaiset koripalloilijat Luokka:Ranskalaiset olympiamitalistit Luokka:Vuonna 1920 syntyneet Luokka:Vuonna 2009 kuolleet
Jacques Perrier

Jacques Pierre Perrier (12. lokakuuta 1924 Bagnolet – 23. kesäkuuta 2015) oli ranskalainen koripalloilija. Perrier kuului Ranskan olympiahopeaa Lontoon kesäolympialaisissa 1948 saavuttaneeseen joukkueeseen, joka hävisi loppuottelussa Yhdysvalloille pistein 65–21. Hän kilpaili maajoukkueessa myös historian ensimmäisissä MM-kilpailuissa Argentiinassa vuonna 1950, missä Ranska oli kuudes sekä vuosien 1946 ja 1947 EM-kilpailuissa, missä Ranska sijoittui neljänneksi ja viidenneksi.Olympics at Sports- Reference.comarchive.fiba.com Perrier edusti Ranskan miesten maajoukkuetta vuosina 1946–1952 yhteensä 50 ottelussa tehden yhteensä 354 pistettä. Hän kuoli 90-vuotiaana 23. kesäkuuta 2015.http://www.ffbb.com/jacques-perrier- nest-plus-disparition-dun-pionnier == Lähteet == * Jazcques Perrier Bio, Stats and Results Olympics at Sports-Reference.com * Profiili archive.fiba.com === Viitteet === Luokka:Ranskalaiset koripalloilijat Luokka:Ranskalaiset olympiamitalistit Luokka:Vuonna 1924 syntyneet Luokka:Vuonna 2015 kuolleet
Rikoksentekijän suojeleminen

Rikoksentekijän suojeleminen on Suomessa rikos. Siihen syyllistyy, jos pyrkii auttamaan rikoksen tehneen pakenemista tai hävittää todisteita tietäen tapahtuneesta rikoksesta. Rikoksentekijän suojelemisesta tuomitaan rikoslain mukaan sakkoa tai enintään vuosi vankeutta. Rikosnimike ei koske rikokseen itse osallisia eikä sellaisia rikoksia, joista tuomittu vankeusrangaistus ei ole yli kuusi kuukautta. ==Lähteet== Luokka:Rikokset
Nokia Asha 230

Nokia Asha 230 on Nokian vuonna 2014 julkaisema matkapuhelin. ==Katso myös== *Luettelo Nokian tuotteista ==Lähteet== * GSMArena == Aiheesta muualla == Asha 230 Luokka:Vuoden 2014 matkapuhelimet
Anders Wilhelm Orraeus

Anders Vilhelm Orraeus (5. marraskuuta 1761 Rantasalmi – 20. helmikuuta 1826 Helsinki) oli suomalainen senaattori, kihlakunnantuomari ja laamanni. Orraeuksen vanhemmat olivat Rantasalmen kappalainen ja Iisalmen nimitetty mutta ei virkaan astunut kirkkoherra Mikael Orraeus (1726-1770) ja Elisabet Krogius. Hän kävi Rantasalmen triviaalikoulua ja Porvoon lukiota, pääsi ylioppilaaksi 1777 ja suoritti Turun akatemiassa tuomarintutkinnon. Orraeus sai varatuomarin arvon 1790. Orraeus oli Turun hovioikeudessa ylimääräisenä kanslistina 1786 ja varanotaarina 1786–1795. Hän oli Suur-Savon tuomiokunnan tuomarina 1795–1826 ja samalla Suomen senaatin oikeusosastolla senaattorina 1817–1826. Hän sai laamannin arvonimen 1826. Orraeus oli naimisissa vuodesta 1798 Anna Dorotea Vigelstjernan kanssa. Luettu 16.7.2015. == Lähteet == Luokka:Suomalaiset juristit Luokka:Suomalaiset virkamiehet Luokka:Suomalaiset senaattorit Luokka:Vuonna 1761 syntyneet Luokka:Vuonna 1826 kuolleet
Maurice Desaymonet

Maurice Desaymonet (24. kesäkuuta 1921 Pariisi – 4. marraskuuta 2015) oli ranskalainen koripalloilija. Desaymonet kuului Ranskan olympiahopeaa Lontoon kesäolympialaisissa 1948 saavuttaneeseen joukkueeseen.Olympics at Sports- Reference.com EM-kilpailuista hän saavutti hopeaa Egyptistä 1949. Lisäksi Desaymonet kuului Ranskan kuudenneksi sijoittuneeseen joukkueeseen Argentiinan MM-kilpailuissa 1950.archive.fiba.com Yhteensä Desaymonet edusti Ranskaa 28 maaottelussa vuosina 1948–1950. Hän kuoli 94-vuotiaana 4. marraskuuta 2015.http://www.ffbb.com/maurice-desaymonet-nest-plus-un-pionnier-nous-quittes == Lähteet == * Maurice Desaymonet Bio, Stats and Results Olympics at Sports- Reference.com * Profiili archive.fiba.com * Profiili archive.fiba.com === Viitteet === Luokka:Ranskalaiset koripalloilijat Luokka:Ranskalaiset olympiamitalistit Luokka:Vuonna 1921 syntyneet Luokka:Vuonna 2015 kuolleet
Piton des Neiges

Piton des Neiges on Réunionin saarella sijaitseva vuorenhuippu, joka on noin 3 069 metrin korkeudella merenpinnasta. Sitä ympäröivät kolme kraatteria. == Historia == Piton des Neiges on noin kaksi miljoonaa vuotta sitten noussut merestä. Se oli tulivuorena kauan, kunnes se heikentyi 20 000 vuotta sittenhttp://reunion-naturellement.e-monsite.com/pages/geologie-de-la- reunion/histoire-et-presentation-des-divers-pitons-de-la-reunion.html . Nykyään se toimii yleisenä turistikohteenahttp://www.horizon- reunion.com/randonnees-piton-des-neiges. == Lähteet == == Aiheesta muualla == Luokka:Réunion Luokka:Afrikan vuoret Luokka:Afrikan tulivuoret
Maurice Girardot

Maurice Joseph Girardot (22. joulukuuta 1921 Pariisi – 8. maaliskuuta 2020) oli ranskalainen koripalloilija, olympiamitalisti ja koripallovalmentaja. Girardot edusti Ranskan miesten maajoukkuetta vuosina 1945–1949 yhteensä 13 ottelussa saavuttaen olympiahopeaa Lontoossa 1948.Olympics at Sports- Reference.com Hän kuului Ranskan kokoonpanoon myös vuosien 1946 ja 1947 EM- kilpailuissa, joissa maa sijoittui neljänneksi ja viidenneksi. Girardot valmensi Anne-Marie Colchenin tähdittämän Château-Thierryn joukkueen naisten Ranskan mestariksi kolmesti peräkkäin vuosina 1950–1952.http://basketyvelines.com/wp-content/uploads/2019/04/Maurice- GIRARDOT.pdf Girardot kuoli olympiahopeajoukkueensa viimeisenä jäsenenä 98 vuoden iässä 8. maaliskuuta 2020.https://actu.fr/ile-de- france/maurepas_78383/yvelines-maurepas-cofondateur-club-basket-est- decede_31397454.html == Lähteet == * Maurice Girardot Bio, Stats, and Results Olympics at Sports-Reference.com === Viitteet === == Aiheesta muualla == * Luokka:Ranskalaiset koripalloilijat Luokka:Ranskalaiset koripallovalmentajat Luokka:Ranskalaiset olympiamitalistit Luokka:Vuonna 1921 syntyneet Luokka:Vuonna 2020 kuolleet
Robert Busnel

Robert Busnel (19. syyskuuta 1914 Toulon – 15. maaliskuuta 1991 Ranska) oli ranskalainen koripallovalmentaja, koripalloilija ja lajivaikuttaja. Busnel valmensi Ranskan maajoukkueen olympiahopealle Lontoossa 1948 ja neljästi EM- mitaleille. Hän myös pelasi kolmessa EM-turnauksessa 1940-luvulla. Myös Ranskan naisten maajoukkueen päävalmentajana toimiminen kuului hänen tehtäviinsä, ja hän saavutti joukkueen valmentajana MM-pronssia vuonna 1953.FIBA Hall of Fame Busnell toimi FIBAn puheenjohtajana vuosina 1984–1990. Hänet nimettiin Koripallovaikuttajat-kategoriassa FIBA Hall of Fameen vuonna 2007. Busnell kuoli Joëlle-vaimonsa kanssa auto-onnettomuudessa. == Lähteet == * Robert Busnell FIBA Hall of Fame === Viitteet === Luokka:Ranskalaiset koripalloilijat Luokka:Ranskalaiset koripallovalmentajat Luokka:Ranskalaiset olympiamitalistit Luokka:Ranskalaiset urheiluvaikuttajat Luokka:Liikenneonnettomuudessa kuolleet Luokka:Vuonna 1914 syntyneet Luokka:Vuonna 1991 kuolleet
Craig Fallon

Craig Patrick Fallon (18. joulukuuta 1982 Ipswich – 15. heinäkuuta 2019) oli brittiläinen judon maailman- ja Euroopan-mestari. Fallon voitti maailmanmestaruuden 60 kg:n sarjassa Kairossa 2005 kukistettuaan loppuottelussa itävaltalaisen Ludwig Paischerin. Hän saavutti samassa painoluokassa MM-hopeaa Osakassa 2003, jolloin hävisi finaalissa eteläkorealaiselle Choi Min-Holle. Pekingin olympialaisissa 2008 hän sijoittui jaetulle seitsemännelle sijalle. Fallon voitti Euroopan-mestaruuden 60 kg:n sarjassa Tampereella 2006. Loppuottelussa hän voitti armenialaisen Armen Nazarjanin. Hän sai samassa painoluokassa EM-hopeaa Düsseldorfissa 2003 hävittyään finaalissa georgialaiselle Nestor Hergianille. Hän voitti Manchesterin Kansainyhteisön kisoissa 2002 kultaa 60 kg:n sarjassa. Fallon voitti alle 23-vuotiaiden Euroopan-mestaruuden 60-kiloisissa Ljubljanassa 2004. Alle 20-vuotiaiden EM-hopeaa hän sai samassa painoluokassa 2001. Fallon saavutti maailmancupissa ja Continental Open -kilpailuissa seitsemän turnausvoittoa ja yhden kolmossijan. Hän voitti aikuisten sarjassa kolme Britannian-mestaruutta. == Lähteet == Luokka:Brittiläiset judokat Luokka:Vuonna 1982 syntyneet Luokka:Vuonna 2019 kuolleet
Eino Väntsi

Eino Väntsi (1914–1997) oli talollisenpoika ja suomalainen harrastaja- arkeologi. Väntsi kirjoitti toukokuun lopulla 1931 Kansallismuseoon kirjeen kotoaan Johanneksen Kaijalan kylästä. Kirjeessä oli näytteeksi joitakin saviastioiden paloja, jotka Väntsi oli löytänyt kotitalonsa puutarhasta. Väntsi on jälkikäteen myöntänyt nähneensä unta siitä, että kotitalon keskimmäisen ikkunan alle omenapuun istuttamista varten lyödyn seipään kohdalla maan sisällä oli merkillisiä saviruukun kappaleita. Heti herättyään Väntsi oli mennyt lapioimaan kyseistä kohtaa ja löytänyt ruukunpalaset. Helsingistä lähti pian vastauskirje Johannekseen. Arkeologi Sakari Pälsi kävi toteamassa löytöpaikan, ja sen johdosta kampakeramiikan kauteen erikoistunut arkeologi Aarne Äyräpää nimitettiin Väntsin tilalla järjestettyjen ensimmäisten kaivausten esimieheksi. Arkeologit saapuivat Väntsin tilalle syyskuussa 1931. Äyräpään ja hänen ryhmänsä kanssa työskennellyt Väntsi oli kiinnostunut arkeologin työstä ja oppi nopeasti tunnistamaan tavallisimmat löydöt. Lähtiessään Johanneksesta Äyräpää valtuutti Väntsin tarkastamaan kaivausten aikana saamansa vihjeen toisesta löytöpaikasta samassa kylässä. Myöhemmin myös August Paakkasen talon Myllykankaalle tehdyistä koekuopista oli löytynyt kivi-iskoksia ja keramiikan palasia. Kansallismuseon löytöluetteloon on kirjattu useita Väntsin lähetyksiä. Arkeologisesti 1930-luvun loppu oli Johanneksessa aktiivista aikaa. Sakari Pälsi teki kaivauksia Kaijalan ja Rokkalan kylissä, Esko Sarasmo Rokkalassa. Eino Väntsi oli tuolloin sotaväessä eikä voinut osallistua. Sukulaiset ja kyläläiset tiesivät kuitenkin hänen harrastuksistaan, joten hänelle kerrottiin alueen löydöistä. Väntsi kävi myöhemmin useaan otteeseen Karjalassa entisellä kotiseudullaan.Marjatta Haltia ym., Kaijala, Kylä Karjalassa Viipurin läänin Johanneksen pitäjässä, Tema-Team 2000 ISBN 952-91-2757-X ==Lähteet== Luokka:Suomalaiset arkeologit Luokka:Vuonna 1914 syntyneet Luokka:Vuonna 1997 kuolleet
Zhenyuanlong

Zhenyuanlong (nimen merkitys: "Zhenyuanin lohikäärme") on Kiinasta, Liaoningin maakunnasta löytynyt fossiilinen dinosaurus. Siitä löydettiin lähes täydellinen luuranko, jossa on mukana fossiloituneita höyheniä. Se oli löydettäessä peittynyt tuhkaan. Se on Velociraptorin lähisukua, ja sillä oli siivet ja höyhenpeite. Se on elänyt 125 miljoonaa vuotta sitten, kun varsinainen Velociraptor eli 40–50 miljoonaa vuotta myöhemmin. Se oli lihansyöjä ja kahden metrin pituinen häntä mukaan lukien, ja painoa sillä oli parikymmentä kiloa. == Lähteet == Luokka:Dromaeosaurit
Ted Cruz

Rafael Edward ”Ted” Cruz (s. 22. joulukuuta 1970 Calgary, Alberta) on yhdysvaltalainen republikaanipoliitikko. Hän on ollut Yhdysvaltain senaattorina Texasista vuodesta 2013. Hän on osavaltion ensimmäinen latinotaustainen senaattori. == Tausta == Cruz suoritti alemman korkeakoulututkinnon Princetonin yliopistossa vuonna 1992 ja oikeustieteen tutkinnon Harvardin yliopistossa vuonna 1995. Hän on työskennellyt muun muassa Yhdysvaltain korkeimman oikeuden puheenjohtaja William Rehnquistin toimistossa ja Yhdysvaltain oikeusministeriössä. Vuosina 2003–2008 Cruz oli Texasin osavaltion apulaisoikeuskansleri (solicitor general). Cruz oli syntyessään sekä Yhdysvaltain että Kanadan kansalainen. Hän kuitenkin luopui Kanadan kansalaisuudestaan vuonna 2014, kun hän alkoi olemaan varteen otettava republikaanien presidenttiehdokas vuoden 2016 vaaleissa. == Poliittinen ura == Maaliskuussa 2015 Cruz ilmoitti asettuvansa republikaanien esivaaliehdokkaaksi vuoden 2016 presidentinvaaleissa. Hän on teekutsuliikkeen perustajajäseniä ja vastusti esimerkiksi Obaman hallinnon terveydenhuoltouudistusta. 3\. toukokuuta 2016 Cruz ilmoitti lopettavansa presidentivaalikampanjansa kesken. Cruzin äiti on yhdysvaltalainen ja isä kotoisin Kuubasta. Hän on naimisissa ja hänellä on kaksi lasta. Cruzin vaimon Heidin isoisä äidin puolelta oli savonlinnalainen Olavi Rouhe, joka lähti opiskelemaan lääkäriksi Yhdysvaltoihin. ==Poliittisia näkemyksiä== Cruz on teekutsuliikkeen näkyvä hahmo ja kovan linjan oikeistokonservatiivi. Republikaanien esivaaleissa 2016 hänen katsottiin olevan radikaalimpi vaihtoehto maltillisemmille ehdokkaille, kuten Jeb Bushille ja Scott Walkerille. ===Talous=== Cruz on kannattanut verojen alentamista ja vastustanut minimipalkan korottamista. Talouspolitiikassa hänen periaatteitaan ovat valtion roolin pienentäminen, yksilönvapauden korostaminen ja deregulaatio. ===Sosiaalipolitiikka=== Cruz vastustaa aborttioikeutta silloin kun äidin henki ei ole vaarassa. Kuolemantuomiota Cruz pitää oikeudenmukaisena rangaistuksena. Paavi Franciscuksen vieraillessa Yhdysvalloissa Cruz kertoi olevansa eri mieltä paavin ja katolisen kirkon kanssa kuolemantuomiosta. Cruz on vastustanut HLBT- yhteisön oikeuksia ja tasa-arvoa puoltavia lakeja. Hän pitää Raamatun käsitystä sukupuolesta ja seksuaalisuudesta erehtymättömänä. Cruz on sanonut sukupuoli- ja seksuaalivähemmistöjen tasavertaisten oikeuksien olevan kristittyjä syrjivää "liberaalia fasismia". ==Lähteet== ==Aiheesta muualla== * Cruzin senaattorisivut Luokka:Yhdysvaltalaiset republikaanipoliitikot Luokka:Yhdysvaltain senaatin jäsenet Luokka:Vuonna 1970 syntyneet Luokka:Amerikankuubalaiset Luokka:Elävät henkilöt
Jeanelle Scheper

Jeanelle Scheper (s. 21. marraskuuta 1994) on saintlucialainen korkeushyppääjä. Scheper sijoittui kahdeksanneksi alle 20-vuotiaiden MM- kilpailuissa Barcelonassa 2012. Hän karsiutui loppukilpailusta Moskovan MM- kilpailuissa 2013. Hän sijoittui neljänneksi Kansainyhteisön kisoissa Glasgow'ssa 2014. Hän oli viides Pan-Amerikan kisoissa 2015 ja seitsemäs Pekingin MM-kilpailuissa 2015. Hän osallistui myös Rio de Janeiron olympialaisiin vuonna 2016. Scheper hyppäsi ennätyksensä 196 cm Starkvillessä 15. toukokuuta 2015. Hallissa hän on hypännyt parhaimmillaan 191 Fayettevillessä 2013. == Lähteet == Luokka:Saintlucialaiset korkeushyppääjät Luokka:Vuonna 1994 syntyneet Luokka:Elävät henkilöt
Nyon

Nyon on kaupunki Vaud’n kantonissa Sveitsissä. Se sijaitsee Genevenjärven luoteisrannalla ja kuuluu Geneven metropolialueeseen. Nyonin väkiluku on 19 502 (joulukuu 2013). == Liikenne == Moottoritie A1 Genevestä Lausanneen ohittaa Nyonin kaupungin pohjoispuolitse. Myös SBB:n rautatie Geneve–Lausanne kulkee kaupungin kautta. Lisäksi Nyonista lähtee Compagnie du chemin de fer Nyon-St-Cergue-Morez SA -yhtiön rautatie La Cureen, Ranskan rajalle. == Muuta == Nyonissa on palvelualan ammattiliittojen kansainvälisen liiton UNI Global Unionin sekä Euroopan jalkapalloliiton UEFAn pääkonttorit. ==Lähteet== * === Viitteet === == Aiheesta muualla == * Luokka:Vaud’n kunnat Luokka:Sveitsin kaupungit
Samsung Galaxy Pocket Plus

Samsung Galaxy Pocket Plus on Samsungin valmistama älypuhelin, joka on Samsung Galaxy Pocketin seuraaja. Sen ulkonäkö on alkuperäisen Galaxy Pocketin kanssa samanlainen, mutta siinä on mm. 1Gt enemmän muistia ja uudempi käyttöjärjestelmä (Android 4.0). Puhelimessa on 2 megapikselin kamera, 1 200 milliampeeritunnin akku ja 512 megabittiä käyttömuistia. == Lähteet == Galaxy Pocket Plus Luokka:Android-pohjaiset laitteet Luokka:Wi-Fi-laitteet Luokka:Vuoden 2012 matkapuhelimet
Samsung Galaxy Pocket Neo

Samsung S5310 eli Samsung Galaxy Pocket Neo on Samsung Electronicsin huhtikuussa 2013 esittelemä ja kesäkuussa julkaisema älypuhelin. Se on alkuperäisen Galaxy Pocketin seuraaja erilaisella ulkonäöllä ja uudemmalla käyttöjärjestelmällä (Android 4.1.2). Puhelimessa on kolmen tuuman näyttö ja se muistuttaa ominaisuuksiltaan Galaxy Pocket Plus -mallia. == Lähteet == Galaxy Pocket Neo Luokka:Android-pohjaiset laitteet Luokka:Wi-Fi-laitteet Luokka:Vuoden 2013 matkapuhelimet Luokka:Kosketusnäytölliset älypuhelimet
Berthold Schwarz

Berthold Schwarz oli perimätiedon mukaan 1300-luvulla elänyt saksalainen fransiskaanimunkki, joka ensimmäisenä Euroopassa osoitti ruudin käyttökelpoisuuden ampuma-aseissa ja jota toisinaan on pidetty ruudin keksijänäkin. Schwarzin on väitetty kokeilleen ruutia aseissa vuonna 1328, parikymmentä vuotta ennen kuin Crécyn taistelussa 1347 ensimmäisen kerran käytettiin tykkejä. Kiinassa ruuti kuitenkin tunnettiin jo ennen vuotta 800, ja Euroopassakin Roger Bacon oli tutkinut sen ominaisuuksia jo 1200-luvulla. == Henkilöllisyys == Ei ole varmaa, onko Schwarz historiallinen henkilö. On arveltu, että hän olisi ollut historiallinen alkemisti, joka kehitti ruutia Saksassa, mutta toiset tutkijat pitävät häntä pelkästään legendaarisena henkilönä. Mahdollisesti Schwarz on sama henkilö kuin Bertold von Lützelstetten, nimellä "magister artium Bertoldus" tunnettu oppinut, joka toimi Pariisin yliopistossa vuosina 1329–1336. Toisten lähteiden mukaan hänen alkuperäinen nimensä olisi ollut Constantin Alklitzen tai Angelisen tai Anklitzen.Schwarz, Berthold, Tietosanakirja. Osa 8, palsta 982. Tietosanakirja-osakeyhtiö 1917 Toisinaan Schwarzin on myös mainittu olleen syntyperältään tanskalainen tai kreikkalainen. On myös mahdollista, ettei Schwarz ole lainkaan historiallinen henkilö, vaan symbolinen keksijähahmo, jolle annettu sukunimi johtuisi ruudin saksalaisesta nimestä Schwarzpulver ("musta jauhe"). Varhaisin mainita Schwarzista on noin vuonna 1410 nimettymänä julkaistussa pyro­tekniikan käsikirjasta, joka on säilynyt useina samalla vuosisadalla tehtyinä jäljennöksinä. Siinä mainitaan alkemisti ja humanististen tieteiden oppinut "Meister Berthold", joka alkemiallisia kokeita tehdessään olisi vahingossa keksinyt ruudin, mutta tarkempia tietoja ajasta ja paikasta tässä teoksessa ei ole. Franz Maria Feldhausin mielestä 1400-luvun alusta peräisin oleviin mainintoihin "Meister Bertholdista" olisi kuitenkin suhtauduttava vakavasti historiallisina lähteinä, sillä ne kirjoitettiin vain noin 25 vuotta tämän oletetun kuoleman jälkeen. Niiden mukaan "Mustaksi" kutsuttu alkemisti Berthold, sisterssi­läisen sääntökunnan jäsen, olisi laatinut tehokkaan ruudin valmistusohjeen noin vuonna 1380 ja joka mahdollisesti teloitettiin noitana muutamia vuosia myöhemmin. Siinä tapauksessa saksalaisissa pyrotekniikan käsikirjoissa 1400-luvulla esitetyt valmistus­ohjeet perustuisivat suoraan Bertholdin laatimiin. Meister Bertholdia, joka ei ollut ruudin alku­peräinen keksijä, olisi kuitenkin kehittänyt sille tehokkaamman valmistus­ohjeen, joka avasi uusia teknisiä mahdollisuuksia ja pani alkuun ruudin käytön sota-aseissa. Tätä historiallista Mestari Bertholdia Feldhaus vertasi James Wattiin, joka ei myöskän keksinyt ensimmäistä höyrykonetta mutta paransi Denis Papinin aikaisempaa keksintöä siinä määrin, että vasta hänen ansiostaan se sai suuren käytännöllisen merkityksen. == Muistomerkki == Freiburgin raatihuoneen torille pystytettiin vuonna 1854 Berthold Schwarzin patsas. == Lähteet == * * * === Viitteet === Luokka:Saksalaiset keksijät Luokka:Fransiskaanit Luokka:Alkemistit
Toivi Kokkola

Toivi Veli Edvard Kokkola (14. joulukuuta 1912 Helsinki – 30. huhtikuuta 1973 Helsinki) oli suomalainen kilpapyöräilijä, joka edusti urallaan Helsingin Pyöräilyseuraa ja Idrottsklubben-32:ta. Vuonna 1935 hän saavutti maantiepyöräilyn Suomen mestaruuden ja vuonna 1936 toisen sijan. == Lähteet == Luokka:Suomalaiset maantiepyöräilijät Luokka:Vuonna 1912 syntyneet Luokka:Vuonna 1973 kuolleet
Solomanni

Solomanni () on Petroskoin kaupunkiin kuuluva taajama Karjalan tasavallassa Venäjällä. Se sijaitsee Lohmoijärven ja Äänisen Petroskoinlahden välisen salmen rannoilla kymmenen kilometriä kaupungin keskustasta pohjoiseen. ==Historia== Solomannin kylä (ven. Solomjane) mainitaan ensimmäisen kerran vuoden 1563 verokirjassa. Sen nimi perustuu venäläiseen murresanaan solomja, joka on lainattu itämerensuomalaisten kielten salmi-sanasta. 1500-luvun lopussa Solomanniin perustettiin Pietarin ja Paavalin miesluostari, joka lakkautettiin vuonna 1764. Vuonna 1775 salmen rannalle rakennettiin kivinen Herran temppeliin tuomisen kirkko. Palaneen luostarikirkon paikalle pystytettiin vuonna 1798 valmistunut Pietari-Paavalin kivikirkko. Solomannin seurakuntaan kuuluivat Järventauksen kylät sekä Suolusmäki. Hallinnollisesti Solomanni oli 1900-luvun alussa osa Suojun volostin Järventauksen kyläkuntaa. Vuonna 1905 siellä oli 154 asukasta. Paikallisia elinkeinoja olivat maanviljely, kalastus, puunhankinta ja uitto sekä 1800-luvun lopulta lähtien työskentely sahalaitoksilla. Vuonna 1874 Lohmoijärven rannalle rakennettiin kauppias Gromovin omistama saha, joka oli pitkään Onegan tehtaan jälkeen Petroskoin toiseksi suurin teollisuuslaitos. 1920-luvun alussa se tuotti neljäsosan Neuvosto-Karjalan sahatavarasta. 1920- ja 1930-luvuilla Solomanni toimi Järventauksen kyläneuvoston keskuksena. Vuonna 1933 siellä oli 3 200 asukasta, joista 70 % oli venäläisiä, 17 % suomalaisia ja 7 % karjalaisia. Samana vuonna paikkakunnalle rakennettiin uusi tiilitehdas. Vuonna 1934 Solomanni sai kaupunkimaisen taajaman statuksen. Solomannin saha evakuoitiin toisen maailmansodan aikana Kirovin alueen Luzaan, mutta se aloitti toimintansa uudelleen jo vuonna 1945. Vuonna 1963 saha ja Petroskoin huonekalutehdas yhdistettiin Petroskoin saha- ja huonekalukombinaatiksi, jonka palveluksessa oli parhaimmillaan 2 000 työntekijää. Huonekalujen valmistuksesta luopunut kombinaatti teki vararikon vuonna 1998. ==Nykypäivä ja nähtävyydet== Petroskoin saha- ja huonekalukombinaatin pohjalta perustettiin vuonna 2004 ASPEK-yhtymään kuuluva osakeyhtiö. Sen sahatavaraa tuottavalla tehtaalla työskentelee modernisoinnin jälkeen 350 henkeä. Luonnonkauniilla paikalla sijaitseva taajama muistuttaa puutaloineen vielä nykyäänkin suurelta osin maaseutua. Sieltä on löydetty harvinainen diabaasilaji, jota on käytetty Pietarin Iisakinkirkon sisustamiseen. Paikallinen nähtävyys on vuosina 1999–2003 restauroitu Herran temppeliin tuomisen kirkko. Pietari-Paavalin kirkko toimii lastentarhana. Lähistöllä sijaitsee kasvitieteellinen puutarha sekä Tšortov stul (”Piruntuoli”) -niminen kalliorinne, joka on suojeltu luonnonmuistomerkki. Solomannin salmi on suosittu virkistyskalastuskohde. Salmen yli johtaa huonokuntoinen avattava ponttoonisilta Järventakuiseen. ==Lähteet== Luokka:Petroskoi
Uskali

Uskali () on entinen kylä Karjalan tasavallan Mujejärven piirin Sukkajärven kunnassa Venäjällä. Se sijaitsee Himolanjärven saaressa 25 kilometriä Sukkajärveltä etelään. Sellin pogostaan kuulunut Uskalin volosti mainitaan ensimmäisen kerran vuonna 1597. Tuolloin siellä oli kolme taloa. 1900-luvun alussa Uskalin kylä kuului Porajärven volostin Klyyssinvaaran kyläkuntaan. Vuonna 1905 siellä oli yhdeksän taloa ja 54 asukasta. Neuvostoajan alussa kylä kuului Klyyssinvaaran kyläneuvostoon. Vuonna 1933 siellä oli 81 asukasta, jotka kaikki olivat karjalaisia. Toisen maailmansodan jälkeen kylä liitettiin Himolan kyläneuvostoon. Nykyään paikalla on muutamia raunioituvia hirsitaloja. ==Lähteet== Luokka:Mujejärven piirin entiset kylät
Roikonniemi

Roikonniemi () on entinen kylä Karjalan tasavallan Suojärven piirin Porajärven kunnassa Venäjällä. Se sijaitsee Roikonjärven ja Himolanjärven välisellä kannaksella 45 kilometriä Porajärveltä luoteeseen. Sellin pogostaan kuulunut Roikonniemen volosti mainitaan ensimmäisen kerran vuonna 1597. Tuolloin siellä oli viisi taloa. 1900-luvun alussa Roikonniemen kylä kuului Porajärven volostin Klyyssinvaaran kyläkuntaan. Vuonna 1905 siellä oli 11 taloa ja 64 asukasta. Neuvostoajan alussa kylä kuului Klyyssinvaaran kyläneuvostoon. Vuonna 1933 siellä oli 98 asukasta, jotka kaikki olivat karjalaisia. Toisen maailmansodan jälkeen kylä liitettiin Sukkajärven kyläneuvostoon. ==Lähteet== Luokka:Suojärven piirin entiset kylät
Kuutamalahti

Kuutamalahti () on entinen kylä ja taajama Karjalan tasavallan Suojärven piirin Porajärven kunnassa Venäjällä. Ne sijaitsevat lähellä Kuutamajärveä 30 kilometriä Porajärveltä maanteitse luoteeseen. Sellin pogostaan kuulunut Kuutamalahden volosti mainitaan ensimmäisen kerran vuonna 1597. Tuolloin siellä oli neljä taloa. 1900-luvun alussa Kuutamalahden kylä kuului Porajärven volostiin ja kyläkuntaan. Vuonna 1905 siellä oli 18 taloa, koulu ja 120 asukasta. Neuvostoaikana kylä kuului Porajärven kylä- ja taajamaneuvostoon. Vuonna 1933 asukkaita oli 197, kaikki karjalaisia. Jo tuolloin kylän lähelle oli perustettu samanniminen metsätyöläisasutus, jonka asukkaat olivat pääosin venäläisiä. Kuutamalahden taajama lakkautettiin vuonna 1977 ja kylä vuonna 1978. ==Lähteet== Luokka:Suojärven piirin entiset kylät
Honkajoen seurakunta

Honkajoen seurakunta on entinen Suomen evankelis-luterilaisen kirkon seurakunta, joka toimi Honkajoen kunnan alueella. Honkajoki kuului Lapuan hiippakuntaan ja Parkanon rovastikuntaan. Itsenäisen seurakunnan lakkauttamisen jälkeen vuoden 2019 alusta lähtien alueella on toiminut Kankaanpään seurakuntaan kuuluva Honkajoen kappeliseurakunta. == Historia == Honkajoen seurakunnan alue on kuulunut ennen itsenäistymistään Hämeenkyrön, Isojoen, Ikaalisten ja lopulta Kankaanpään seurakuntiin. Alue sai kiinteän asutuksen vasta 1600-luvun lopulla ja oli harvaa aina 1700-luvun lopulle saakka. Alueen sijainti kahden maakunnan rajalla aiheutti 1700-luvulla ja 1800-luvun alussa erikoisen tilanteen, jossa Honkajoki kuului hallinnollisesti Ikaalisiin, mutta kirkollisesti toisessa maakunnassa sijaitsevaan Isojokeen. Honkajokiset ja isojokiset rakensivat yhdessä kirkon Isojoelle 1710. 1732 perustettuun Isojoen kappeliseurakuntaan kuului 30 perhettä Isojoelta ja 15 perhettä Honkajoelta. 1804 Honkajoesta tuli Ikaalisten seurakunnan alainen saarnahuonekunta, joka sai luvan rakentaa oman saarnahuoneen. Honkajoen puinen ristikirkko valmistui pääosin jo kesällä 1804. Kirkko vihittiin käyttöön 1810. Honkajoen väestö halusi kovasti saada saarnahuonekuntansa kappeliseurakunnaksi ja sen jälkeen itsenäiseksi seurakunnaksi. Tuomiokapitulin mielestä asutuksen vähäisyys ja köyhyys olivat kuitenkin esteenä näille toiveille. 1815 Honkajoki sai oman saarnaajan Johan Adam Berghin tullessa alueen papiksi. 1864 Honkajoesta muodostui Kankaanpään seurakunnan alainen kappeliseurakunta ja se sai oman kappalaisen, Frans Henrik Hällforsin Ikaalisista. Vuonna 1891 seurakunnan väkiluvun noustua 2600 henkeen päätti senaatti myöntää seurakunnalle täyden itsenäisyyden. Tämä toteutui kuitenkin vasta 1905, kun Honkajoen kappalaisesta Yrjö Fabian Mittleristä tuli seurakunnan ensimmäinen kirkkoherra. Nykyisenä kirkkoherrana on vuodesta 2013 alkaen toiminut Johan Lampinen.Puhe Honkajoen kirkkoherra Johan Lampisen virkaanasettamisessa 21.4.013 Vuoden 2019 alussa Honkajoen seurakunta liittyi osaksi Kankaanpään seurakuntaa kappeliseurakuntana.Kirkkohallituksen täysistunto 24.4.2018 Honkajokelaiset vaihtoivat samassa yhteydessä hiippakuntaa Lapuan hiippakunnasta Turun arkkihiippakuntaan.Maakuntauudistuksen vanavedessä 26 seurakuntaa vaihtaa hiippakuntaa Honkajoki jatkoi omana kuntanaan vuoden 2021 alkuun asti, jolloin kuntaliitos tapahtui Kankaanpäähän.Ensi vuonna lyödään yhteen vain Honkajoki ja Kankaanpää, mutta sote ei vie liitostarpeita – "Kuntaliitos on kolmen valtuustokauden projekti" ==Toimipaikat == Seurakunnan kirkkona toimi vuonna 1810 käyttöön vihitty Honkajoen kirkko. Seurakunnan omistukseen kuuluivat myös 1960 valmistunut kirkkoherranvirasto, jonka yhteydessä on myös kirkkoherran asunto, 1967 valmistunut siunauskappeli sekä 1971 valmistunut seurakuntakoti. == Lähteet == == Aiheesta muualla == * Luokka:Lapuan hiippakunnan entiset seurakunnat Luokka:Honkajoki Luokka:Kankaanpään seurakunnat
Jänkäjärvi

Jänkäjärvi eli Jänkijärvi (; kar. Jängärvi, Dängärvi) on entinen kylä Karjalan tasavallan Suojärven piirin Porajärven kunnassa Venäjällä. Se sijaitsee samannimisen järven kaakkoisrannalla 28 kilometriä Porajärveltä maanteitse koilliseen. Kylän nimi perustuu saamelaisperäiseen jänkä-sanaan. Se mainitaan ensimmäisen kerran vuonna 1597. Tuolloin Sellin pogostaan kuuluneessa Jänkäjärven volostissa oli 40 taloa. 1600-luvun alussa kylään rakennettiin kirkko. Jänkäjärven seurakuntaan kuuluivat myös Porajärven ja Soutujärven kylät. 1900-luvun alussa Jänkäjärven kyläryhmä kuului Porajärven volostiin ja kyläkuntaan. Jänkäjärven pogostan lisäksi se koostui Butšilan, Hözänniemen (ven. Arhip-Navolok), Kellolan, Kurgilan (Kurtšelova) ja Suvenkylän (Manijeva) kylistä. Vuonna 1905 niissä oli yhteensä 57 taloa, kaksi koulua ja 331 asukasta. Neuvostoajan alussa Jänkäjärven kylät kuuluivat Soutujärven kyläneuvostoon. Vuonna 1933 niissä oli 373 asukasta, jotka muutamia suomalaisia lukuun ottamatta olivat kaikki karjalaisia. Myöhemmin Jänkäjärvi liitettiin Sellin kyläneuvostoon. Jänkäjärven kautta kulkee Porajärven ja Paatenen välinen maantie. Kylällä on historiallisen asutuksen status. ==Lähteet== Luokka:Suojärven piirin entiset kylät
Kostamus (Porajärvi)

Kostamus () on maaseututaajama Karjalan tasavallan Suojärven piirin Porajärven kunnassa Venäjällä. Se sijaitsee samannimisen järven rannalla 17 kilometriä Porajärveltä eteläänGeneralnyi plan, s. 15, 59.. Taajamassa on 19 asukasta (vuonna 2012)Generalnyi plan, s. 50.. Kostamuksen kylä kuului 1900-luvun alussa Porajärven volostiin ja kyläkuntaan. Vuonna 1905 siellä oli 14 taloa ja 86 asukasta. Neuvostoaikana Kostamus kuului Porajärven kylä- ja myöhemmin taajamaneuvostoon. Vuonna 1933 kylässä oli 87 asukasta, joista 71 oli karjalaisia, 13 venäläisiä, kaksi suomalaista ja yksi muiden kansallisuuksien edustaja. Taajama koostuu puutarhapalstojen ympäröimistä omakotitaloistaGeneralnyi plan, s. 59.. Sen kautta kulkevat Suojärveltä pohjoiseen johtava rautatie ja maantie. Rautatiellä on Kostamuksen asema. Taajamasta on linja-autoyhteys Porajärvelle, Suojärvelle ja Petroskoihin.Generalnyi plan, s. 90–91. ==Lähteet== * ===Viitteet=== Luokka:Suojärven piirin asutut paikat
Tommi Virkkunen

Tommi Virkkunen (s. 31. maaliskuuta 1971) on Oulun Kärpät Oy:n toimitusjohtaja ja uransa lopettanut jääkiekkoilija. Hän on myös Oulun Kärppien edustaja SM- Liiga Oy:n hallituksessa. Virkkunen aloitti Oulun Kärppien toimitusjohtajana 1. toukokuuta 2017, Juha Junnon siirtyessä eläkkeelle. ==Virkkusen ura pelaajana== Virkkunen pelaisi kaudella 1989-1990 juniorikiekkoa Kanadassa, Western Hockey Leaguen Kamploops Blazersin ja Victoria Cougarsin joukkueissa kaikkiaan 18 ottelua. Seuraavaksi kaudeksi Virkkunen palasi takaisin Ouluun ja pelasi sekä A-junioreissa sekä miesten divarijoukkueessa. Virkkunen aloitti Kärpissä myös kauden 1991-92 mutta siirtyi 5 pelatun ottelun jälkeen jälleen Pohjois-Amerikkaan, tällä kertaa Yhdysvaltoihin, pelaamaan ECHL-liigaa. Kauden aikana Virkkunen pelasi Knoxville Cherokees -joukkueessa 14 ottelua, joissa teki tehot 2+9. Kaudella 1992-93 Virkkunen siirtyi saman liigan Johnstown Chiefsin riveihin, jossa pelasi 25 ottelua ennen paluutaan takaisin Kärppiin. Virkkunen pelasi Kärppien riveissä I divisioonaa vielä seuraavankin kauden kunnes lopetti uransa keväällä 1994. ==Lähteet== * * === Viitteet === Luokka:Suomalaiset jääkiekkoilijat Luokka:Oulun Kärpät Luokka:Vuonna 1971 syntyneet Luokka:Elävät henkilöt
Ylä-Tuomiojärvi

Ylä-Tuomiojärvi on Keski-Suomessa Jyväskylässä Reijunperällä sijaitseva järvi. == Maantietoa == Järven pinta-ala on 76 hehtaaria, se on 2,3 kilometriä pitkä ja 750 metriä leveä. Se on muodostunut Rimminmäen, Mäyrämäen ja Orisillanmäen väliseen laaksoon. Ympäristön jyrkkyyserot jatkuvat syvälle vedenpinnan alle. Järvellä on kartan mukaan yksi saari, jonka nimi on vanhojen karttojen mukaan Tuomiosaari. Saaressa on mökki. Järvi on luodattu ja siitä on julkaistu syvyyskartat. Järven tilavuus on 8,83 miljoonaa kuutiometriä eli 0,00883 kuutiokilometriä. Sen keskisyvyys on 11,6 metriä ja suurin syvyys on 33 metriä. Noin puolet järvestä on yli 15 metriä syvää, jossa on kolme pienialaista syvännettä (26 metriä, 32 ja 33 metriä). Järven rantaviivan pituus on 5,9 kilometriä ja järven rannat ovat metsämaata. Järven koillispää on kannas Kaitajärveen päin ja se oli aikoinaan kokonaan viljeltyä Reijunperän aluetta. Järven ympäristössä on haja-asutusta ja rannoille on rakennettu lähes 50 vapaa-ajan asuntoa. Niille tulee tiet yhdystieltä 16687, 16685 ja länsipuolelta kulkevalta kylätieltä. == Vesistösuhteet == Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Tuomiojärven–Palokkajärven valuma-alueella (14.29), jonka Syväojan valuma- alueeseen (14.293) järvi kuuluu. Järven vedenpinnan korkeus on 115,7 metriä mpy. Siihen laskee neljä puroa, jotka ovat Kaitajärven (32 ha) ja Pirttilammen (13 ha) yhteinen laskuoja, Vähän Tuomiojärven (5 ha) laskuoja ja Karvalammen laskuoja. Ylä-Tuomiojärven laskuoja lähtee järven lounaispäästä ja se virtaa aluksi Koskelanojana Majajärven (6 ha) läpi Myllyjärveen (16 ha), josta se jatkaa Syväojana Tuomiojärveen. == Lähteet == Luokka:Syväojan valuma-alue (Jyväskylä) Luokka:Jyväskylän järvet
Karunginjärvi

Karunginjärvi ei nimestään huolimatta ole järvi vaan Tornionjoen suvanto, jonka Suomen puoleinen osa kuuluu Tornioon (aikaisemmin Karungin kuntaan) ja Ruotsin puoleinen osa Ruotsin Ylitornion kuntaan. Karunginjärvi on noin 9 km pitkä ja leveimmältä kohdaltaan noin 1 km leveä.http://www.ymparisto.fi/fi- FI/Luonto/Suojelualueet/Natura_2000_alueet/Karunginjarvi(6198) On sanottu, että Karunginjärvi on Kemin-Tornion seudun paras vesilintumuuton levähdyspaikka sekä keväällä että varsinkin syksyllä.http://www.tornionkameraseura.com/kohteet/kuvauskohteita.html Erityisen paljon sitä levähdyspaikkanaan suosivat joutsenet ja sorsathttps://www.ymparisto.fi/fi/luonto-vesistot-ja-meri/luonnon- monimuotoisuus/suojelu-ennallistaminen-ja- luonnonhoito/natura-2000-alueet/karunginjarvi. Vuonna 2004 Karunginjärvi liitettiin Naturaan.http://eviikki.hulib.helsinki.fi/Record/a914508 Se ei kuitenkaan kuulu valtakunnalliseen suojeluohjelmaanhttps://www.ymparisto.fi/fi/luonto-vesistot-ja-meri/luonnon- monimuotoisuus/suojelu-ennallistaminen-ja- luonnonhoito/natura-2000-alueet/karunginjarvi == Lähteet == Luokka:Tornion luonto Luokka:Ylitornion kunta Luokka:Tornionjoen alaosan alue
Musiikin aika

Musiikin aika on suomalainen nykymusiikkitapahtuma, joka järjestetään vuosittain Viitasaarella kesä–heinäkuun vaihteessa. Tapahtuma on järjestetty vuodesta 1982 lähtien, ja alun perin tapahtuman nimenä oli Uuden musiikin kesäakatemia. Tapahtuma kuuluu Finland Festivals -kamarimusiikkijuhliin. Tapahtuman virallinen järjestäjä on alusta alkaen ollut Viitasaaren kesäakatemia ry. ==Historiaa== Musiikin ajan perustajia olivat säveltäjä Jukka Tiensuu ja viitasaarelainen harmonikkataiteilija Timo Kinnunen. Tiensuu toimi taiteellisena johtajana vuodet 1982–1987. Häntä ovat seuranneet Jarmo Sermilä, Tapio Tuomela ja Perttu Haapanen, ja nykyinen johtaja on säveltäjä Johan Tallgren. Tapahtuman pitkäaikainen toiminnanjohtaja oli Markku Möttönen; nykyinen toiminnanjohtaja on Vilja Ruokolainen.Musiikin aika: Info. Tapahtuma keskittyi aluksi musiikkikursseihin, mutta nykyään pääpaino on konserteissa. Tapahtumassa on alusta alkaen vieraillut kansainvälisesti tunnettuja säveltäjiä, muusikoita ja yhtyeitä. Musiikin ajan historiasta muistetaan John Cagen vierailu ja hänen kaksi omintakeista konserttiaan vuodelta 1983. Viitasaaren kirkossa järjestettiin Cagen teoksen 2R/3 kantaesitys 26. heinäkuuta: > ”Pöydän takana istui vanha harmaatukkainen mies sinisessä farkkupaidassaan > ja tuijotti hiljaa eteensä. Pitkän hiljaisuuden jälkeen hän narisutti > tuoliaan ja pöytää, taas hiljaisuutta, paperipussin rapinaa. Viimein mies > kastoi kolme oikean käden sormeaan vesimaljaan, tarttui vasemmalla kädellä > viinilasin jalasta ja alkoi hangata sormillaan lasin reunaa. Taas > hiljaisuutta, välillä hän liikautti avainta, hipaisi vaateripustinta. > Kun 17 minuuttia oli kulunut, vanha mies nousi hymyillen seisomaan. > Hämmentynyt yleisö oli istunut kirkossa hiljaa, muutamat yrittivät pidätellä > nauruaan 2R/3-teoksen maailman kantaesityksen loputtua.” Historiaan jäi myös teos Branches: Cage katkoi risuja Viitasaaren nuorisotalossa. Valtakunnallisissa ja kansainvälisissä lehdissä Cagen vierailua arvioitiin lähinnä ylistävästi, kun taas paikallis- ja maakuntalehdissä julkaistiin myös kriittisiä puheenvuoroja ja vaadittiin, ettei kunta enää rahoittaisi Uuden musiikin kesäakatemiaa. ==Tunnettuja vieraita== ===Säveltäjiä=== * Peter AblingerSäveltäjä Peter Ablinger vierailee Musiikin ajassa, Helsingin Sanomat 23.4.2013. Viitattu 21.1.2017. (vaatii tilauksen) * Harrison Birtwistle * John Cage * George Crumb * Brian Ferneyhough * Beat Furrer * Mauricio Kagel * Helmut Lachenmann * Iannis Xenakis ===Yhtyeitä=== * Avanti * Ensemble Modern * Kronos Quartet * UMO Jazz Orchestra * Uusinta Ensemble * London Sinfonietta == Lähteet == ==Aiheesta muualla== * Tapahtuman sivusto. Luokka:Viitasaari Luokka:Klassisen musiikin tapahtumat Suomessa Luokka:1900-luvun taidemusiikki Luokka:2000-luvun musiikki
Lamposaari (Lappeenranta)

Lamposaari on Saimaan saari Lappeenrannassa keskustaajaman koillispuolella. Saaren pinta-ala on 76 hehtaaria, ja siellä on 81 vakinaista asukasta (2009). Vapaa-ajan asuntoja on 15 ja vapaa-ajan asukkaita 60 (2009). Vakinaisessa väestössä mitattuna se on Etelä-Karjalan maakunnan suurin ilman kiinteää tieyhteyttä oleva pysyvästi asuttu saari. Lamposaaren lossi liikennöi saaren ja mantereen Muukonniemen välillä. Saari muodostuu itse asiassa kahdesta saaresta, sillä pienempi Utrasaari on liitetty Lamposaareen penkereen avulla. Lamposaari on maakunnallisesti merkittävä kulttuurihistoriallinen ympäristö. Vuonna 1905 saareen perustettiin ruotsalaisen Collin & Co:n saha (myöhemmin Wahl & Co ja Rauma-Repola), joka työllisti parhaimmillaan 300 henkilöä. Saha paloi vuonna 1967. Sahan ajoilta on jäljellä tyyliltään yhtenäisiä asuinrakennuksia, työväentalo ja toimistorakennuksia. Saha sijaitsi saaren etelärannalla, lautatarhat Lamponiemessä ja Soukionniemessä. Lamposaaren lossi alkoi liikennöidä vuonna 1963. Sahan lisäksi saaressa on ollut myös kansakoulu, posti ja kirjasto, mutta sahan palo johti asukasluvun laskuun ja palveluiden lakkauttamiseen. Koulu lakkautettiin vuonna 1975 ja kirjasto vuonna 1991. Posti toimi saaressa vielä 1980-luvulla. Lamposaaren työväentaloa ja tanssilavaa käytetään edelleen esimerkiksi hääjuhlissa. Lamposaaressa toimii urheiluseura Lamposaaren Taimi. Taimen joukkue voitti Työväen Urheiluliiton voimistelumestaruuden vuonna 1953. == Kirjallisuus == * * == Lähteet == Luokka:Lappeenrannan saaret Luokka:Saimaan saaret
Marquis Dendy

Marquis Dendy (s. 17. marraskuuta 1992 Middletown, Delaware) on yhdysvaltalainen yleisurheilija, joka kilpailee pituushypyssä ja kolmiloikassa. 191 senttimetriä pitkän ja 75 kilogrammaa painavan Dendyn valmentajana toimii Mike Holloway.http://www.usatf.org/Athlete-Bios/Marquis- Dendy.aspx == Ura == Dendy oli mukana pituushypyssä vuoden 2013 MM- kilpailuissa Moskovassa, jossa hän jäi kuitenkin karsintaan. Vuonna 2015 Dendy voitti Yhdysvaltain mestaruuden pituushypyssä liian suureen myötätuuleen hypätyllä tuloksella 868, joka oli pisin pituushyppytulos viiteen vuoteen.http://yle.fi/urheilu/yhdysvaltain_uusi_hyppyihme_taistelee_kahdesta_kultamitalista_pekingin_mm- kisoissa/8161580 Saman vuoden MM-kilpailuissa Dendy kuitenkin epäonnistui jääden finaalin ulkopuolelle sekä kolmiloikassa että pituushypyssä. Vuoden 2016 sisäratojen MM-kilpailuissa hän saavutti kultaa pituushypystä tuloksella 826. Hän karsiutui pituushypyn loppukilpailusta Lontoon MM-kilpailuissa 2017. Hän sai pronssia Birminghamin MM-hallikilpailuissa 2018 tuloksella 842. Hän voitti pituushypyn Pohjois- ja Keski-Amerikan sekä Karibian -mestaruuden Torontossa 2018 tuloksella 829. Vuodelle 2021 siirretyissä Tokion olympialaisissa hän karsiutui loppukilpailusta. Hän saavutti pronssia Belgradin sisäratojen MM-kilpailuissa 2022 tuloksella 827. Eugenen MM- kilpailuissa 2022 hän sijoittui kuudenneksi tuloksella 802. Budapestin MM- kilpailuissa 2023 hän oli pituushypyssä kahdestoista. Sallituissa olosuhteissa Dendy on hypännyt parhaimmillaan 842. Kolmiloikassa hänen ennätyksensä on 17,50. == Ennätykset == === Ulkoradoilla === * pituushyppy: 842 cm (Eugene 2016) * kolmiloikka: 17,50 m (Eugene 2015)http://www.all-athletics.com/en- us/athlete/339556 === Sisäradoilla === * pituushyppy: 842 cm (Birmingham 2018) * kolmiloikka: 17,37 m (Fayetteville 2015) == Lähteet == Luokka:Yhdysvaltalaiset pituushyppääjät Luokka:Yhdysvaltalaiset kolmiloikkaajat Luokka:Vuonna 1992 syntyneet Luokka:Elävät henkilöt
Rattiraivo

thumb|right|Liikenneruuhka voi lisätä kuljettajan turhautumista ja rattiraivoa.|423x423px Rattiraivo on ilmaus jota käytetään aggressiivisesta tunnetilasta, joka valtaa moottoriajoneuvon kuljettajan, kun hänen mielestään muut eivät osaa ajaa. Rattiraivon valtaan joutunut käyttää voimakkaita ilmaisuja ja voi jopa ajotavallaan pyrkiä opettamaan muita liikenteessä olijoita. Poliisin mukaan rattiraivo on hyvin monentasoista, kuten torvensoittoa, nyrkinheristämistä tai ohimon osoittelua. Omat virheet jäävät kuitenkin huomaamatta.Mtv uutiset Rattiraivo ei ole virallinen mielenterveyden häiriö, joka olisi tunnistettu yhdysvaltalaisessa DSM- diagnoosijärjestelmässä, joskin eräässä vuonna 2006 julkaistussa artikkelissa sanottiin, että rattiraivoon yhdistetyt käyttäytymispiirteet voivat johtua häiriöstä, josta käytetään nimitystä raivopuuskasyndrooma. Se on impulssikontrollihäiriö, joka mainitaan DSM:ssä. Johtopäätös tehtiin kartoituksista, joissa seurattiin 9 200 aikuista Yhdysvalloissa vuosien 2001 ja 2003 välillä ja jonka rahoitti National Institute of Mental Health. == Lähteet == == Aiheesta muualla == *Nämä ovat pahimmat tieraivoajatyypit. Mtv uutiset (Yhdysvaltalainen tutkimus) Luokka:Tieliikenne Luokka:Aggressio
Sahansoiton suomenmestaruuskilpailut

Sahansoiton Suomenmestaruuskilpailut on Vesannon Musiikinystävät ry:n järjestämä kilpailu suomalaisille sahansoittajille. == SM-voittajat 1997-2017 == * Volter Putro, Helsinki, 2017 * Krista Koivula, Kuopio, 2016 * Volter Putro, Helsinki, 2015 * Sami Tupala, Vihti, 2014 * Krista Koivula, Kuopio, 2013 * Sami Tupala, Vihti, 2012 * Krista Koivula, Kuopio, 2011 * Sami Tupala, Vihti, 2010 * Esko Pirttilampi, Kauhava, 2009 * Mimosa Pale, Helsinki, 2008 * Sami Tupala, Vihti, 2007 * Kalevi Issakainen, Jyväskylä, 2006 * Kari Anttila, Mänttä, 2005 * Tiina Hirvelä, Pirkkala, 2004 * Erkki Kärkkäinen, Lieksa, 2003 * Aarne Laasonen, Espoo, 2002 * Ari Sihvonen, Kalajoki, 2001 * Esko Pirttilampi, Kauhava, 2000 * Jouni Salo, Jyväskylä, 1999 * Esko Pirttilampi, Kauhava, 1998 * Taisto Laakso, Enontekiö, 1997 == Lähteet == == Aiheesta muualla == * Suomen Sahansoittajat ry Luokka:Suomalaiset musiikkikilpailut
Kendra Harrison

Kendra "Keni" Harrison (s. 18. syyskuuta 1992 Clayton, Pohjois-Carolina) on yhdysvaltalainen aitajuoksija. Harrison kilpailee 100 metrin aitajuoksussa, aiemmin myös 400 metrin aitajuoksussa. Hän piti vuosina 2016–2022 hallussaan 100 metrin aitajuoksun maailmanennätystä 12,20 sekuntia. 163 senttimetriä pitkä Harrison edustaa Kentuckyn yliopiston yleisurheilujoukkuetta.http://www.ukathletics.com/sports/c-track/mtt/kendra_harrison_879407.html Harrison voitti vuonna 2015 NCAA:n mestaruuden sisäradoilla 60 metrin aitajuoksussa ja ulkoradoilla 100 metrin aitajuoksussa sekä oli toinen 400 metrin aitajuoksussa. Yhdysvaltain mestaruuskilpailuissa hän oli toinen 100 metrin aidoissa ja sai näin ollen paikan MM-kilpailuihin Pekingiin. MM- kilpailuissa hän kuitenkin epäonnistui jääden semifinaaleihin. Seuraavana talvena hän saavutti Yhdysvaltojen hallimestaruuskilpailuissa hopeaa 60 metrin aitajuoksussa. Portlandin MM-hallikilpailuissa 2016 hän sijoittui kahdeksanneksi. 28\. toukokuuta 2016 Harrison juoksi 100 metrin aitajuoksussa Yhdysvaltain ennätyksen 12,24, jääden Jordanka Donkovan maailmanennätyksestä 0,03 sekuntia. Saman vuoden Yhdysvaltain olympiakarsinnoissa Harrison jäi kuudenneksi eikä tullut valituksi Yhdysvaltain olympiajoukkueeseen. 22\. heinäkuuta 2016 Lontoon Timanttiliigan kilpailussa hän juoksi ajan 12,20 ja alitti Jordanka Donkovan 28 vuotta vanhan maailmanennätyksen 0,01 sekunnilla. Harrison voitti 2017 Yhdysvaltojen mestaruuden sisäradoilla 60 metrin aitajuoksussa ja ulkoradoilla 100 metrin aitajuoksussa. Lontoon MM- kilpailuissa hän sijoittui neljänneksi. Hän sivusi Lolo Jonesin nimissä ollutta 60 metrin aitajuoksun sisäratojen maanosaennätystä 7,72 Clemsonissa helmikuussa 2018. Maaliskuussa hän voitti sisäratojen maailmanmestaruuden Birminghamissa ajalla 7,70, jolla sivusi Sharika Nelvisin maanosaennätystä. Harrison sijoittui maanosien cupissa toiseksi 2018. Hän voitti Yhdysvaltojen- mestaruuden 100 metrin aitajuoksussa 2018 ja 2019. Dohan MM-kilpailuissa 2019 hän saavutti hopeaa ajalla 12,46. Hän voitti Yhdysvaltojen olympiakarsinnan 2021. Tokion olympialaisissa hän saavutti hopeaa ajalla 12,52. Seuraavana kesänä hän voitti Yhdysvaltojen-mestaruuden, mutta Eugenen MM-kilpailuissa hänet hylättiin loppukilpailussa. Budapestin MM-kilpailuissa 2023 hän saavutti pronssia ajalla 12,46. Harrisonin ennätys 400 metrin aitajuoksussa on kesäkuussa 2015 juostu 54,09. == Henkilökohtaiset ennätykset == === Ulkoradoilla === * 100 metrin aidat: 12,20 s (Lontoo 2016, maailmanennätys heinäkuuhun 2022 asti) * 400 metrin aidat: 54,09 s (Eugene 2015) === Sisäradoilla === * 60 metrin aidat: 7,70 s (Birmingham 2018) AR == Lähteet == Luokka:Yhdysvaltalaiset pika-aitajuoksijat Luokka:Yhdysvaltalaiset 400 metrin aitajuoksijat Luokka:Yhdysvaltalaiset olympiamitalistit Luokka:Vuonna 1992 syntyneet Luokka:Elävät henkilöt
Sony Xperia M4 Aqua

Sony Xperia M4 Aqua on Sony Mobile Communicationsin kesäkuussa 2015 kauppoihin ilmestynyt älypuhelin. Puhelin kuuluu Sonyn Xperia -tuoteperheeseen. Puhelimen käyttöjärjestelmänä on Android. Xperia M4 Aquassa on viiden tuuman kosketusnäyttö ja sen mitat ovat 145,5 × 72,6 × 7,3 millimetriä.http://www.gsmarena.com/sony_xperia_m4_aqua-7068.php Muistia puhelimessa on kahdeksan gigatavua ja lisäksi kaksi gigatavua RAM-muistia. Puhelimen takakamera on 13 megapikseliä ja etukamera viisi megapikseliä.http://www.sonymobile.com/fi/products/phones/xperia-m4-aqua/#red Xperia M4 Aqua on nimensä mukaisesti vesi- ja pölytiivis. Sen voi valmistajan mukaan upottaa puolentoista metrin syvyyteen puoleksi tunniksi ilman häiriöitä laitteen toiminnassa. == Lähteet == M4 Aqua Luokka:Vuoden 2015 matkapuhelimet Luokka:Android-pohjaiset laitteet
Rautakauppa

Rautakaupalla tarkoitetaan myymälää, joka on erikoistunut rakennustarvikkeiden myymiseen. Rautakaupassa voidaan myydä muun muassa työkaluja, maaleja ja erilaisia rakennusmateriaaleja. Rautakauppa voi olla keskittynyt vähittäismyyntiin tai pelkästään yritysmyyntiin. Lähes pelkästään yritysmyyntiin erikoistuneesta rautakaupasta esimerkki on vaasalaislähtöinen Hartman.http://www.hartman.fi/fi Esimerkiksi Rautia myy myös vähittäisasiakkaille. Jotkut rautakaupat, kuten Hartman, rakennuttavat myös koteja.http://hartmankoti.fi/ Rautakaupoissa, esimerkiksi Biltemassa, voi olla myynnissä myös muita tuotteita, kuten vapaa-ajan välineitä.http://www.biltema.fi/fi/Vapaa-aika/ == Tunnettuja rautakauppaketjuja == * Bauhaus * BE Group * Biltema * Byggmax * Hartman * Jula * K-Rauta * Puuilo * Rautanet * Rake * RTV-Yhtymä * Stark * Taloon.com * Värisilmä == Lähteet == == Aiheesta muualla == *